Gary en Rhona Kieswetter is vandeesmaand op ons voorblad. Hulle is die medestigters van Die Bron-kerk in Kaapstad, is 31 jaar lank al in die bediening en het ons land 22 jaar lank deurkruis om by kerke en groepe te bedien. Hulle nederige liefde vir God, Sy Woord en Sy Kerk tref ’n mens dadelik en al die getuienisse oor die wonderwerke, genesings en die Here se werk in hulle lewe, gee ’n mens sommer weer krag en woema om Hom ook vir hierdie jaar te vertrou. Lees gerus meer oor hieroor in ons voorbladartikel.